મુંબઈ સોના-ચાંદી બજારમાં આજે સોનાના ભાવો વધતા અટકી પ્રત્યાઘાતી ઘટાડા પર રહ્યા હતા જ્યારે ચાંદીના ભાવોમાં તેજી આગળ વધી હતી. વિશ્વ બજારમાં બંને કિંમતી ધાતુઓના ભાવો વધ્યા મથાળેથી ઝડપી ઘટયાના સમાચારો હતા. મુંબઈમાં આજે સોનાના ભાવો ૧૦ ગ્રામના રૃ.૧૦૫ ઘટયા હતા. વિશ્વ બજારમાં આજે સોનાના ભાવો ઔંશના ૧૨૮૩.૫૦ થી ૧૨૮૪ ડોલરવાળા નીચામાં ૧૨૭૦.૮૦ થઈ સાંજે ૧૨૭૨.૮૦ ડોલર રહ્યાના સમાચારો હતા. મુંબઈમાં આજે સોનાના ભાવો ૧૦ ગ્રામના ૯૯.૫૦ના રૃ.૨૮૦૨૫ વાળા રૃ.૨૭૯૯૫ ખુલી રૃ.૨૭૯૨૦ બંધ રહ્યા હતા જ્યારે ૯૯.૯૦ના ભાવો રૃ.૨૮૧૭૫ વાળા રૃ.૨૮૧૪૫ ખુલી રૃ.૨૮૦૭૦ બંધ રહ્યા હતા. ચાંદીના ભાવો કિલોના ૯૯૯ના રૃ.૩૮૭૬૦ વાળા આજે રૃ.૩૮૭૨૦ ખુલી રૃ.૩૮૮૭૫ બંધ રહ્યા હતા. પછી સાંજે ભાવો રૃ.૩૮૭૦૦થી ૩૮૭૫૦ તથા કેશમાં ભાવો આ ભાવોથી રૃ.૨૦૦થી ૨૫૦ નીચા બોલાઈ રહ્યા હતા. વિશ્વ બજારમાં આજે સોના પાછળ ચાંદીના ભાવો ઔંશના ૧૭.૨૮ ડોલરવાળા નીચામાં ૧૬.૯૫ થઇ સાંજે ૧૭.૧૩ ડોલર રહ્યા હતા, વિશ્વ બજાર પાછળ ઘરઆંગણે પણ આજે સોના-ચાંદીમાં ઉછાળે નવી માગના અભાવે માનસ વેંચવાનું રહ્યું હતું. મુંબઈ કરન્સી બજારમાં આજે રૃપિયા સામે ડોલરના ભાવો રૃ.૬૧.૮૬ વાળા ઉંચામાં રૃ.૬૧.૯૯ તથા નીચામાં રૃ.૬૧.૭૬ રહી છેલ્લે રૃ.૬૧.૮૦ બોલાઈ રહ્યા હતા. ભારતમાં ઔદ્યોગિક ક્ષેત્રના વૃદ્ધી દરના આંકડા નબળા આવતાં એક તબક્કે ડોલર સામે રૃપિયો તૂટયો હતો. પરંતુ શેર બજાર ઘટતાં ડોલર ફરી ઘટયો હતો. રિઝર્વ બેંક દ્વારા મંગળવારે (આજે) રજૂ થનારા ધિરાણ નીતિ પૂર્વે કરન્સી બજારમાં ડોલર તથા રૃપિયામાં બેતરફી મોટી વધઘટ દેખાય હતી. ભારતમાં મેન્યુ.ના આંકડા નબળા આવવા ઉપરાંત ચીનના આવા આંકડાઓ પણ નબળા આવ્યાના સમાચારો હતા. આના પગલે ચીનમાં સરકાર અર્થતંત્રને ઉગારવા મોટું સ્ટીમ્યુલ્સ પેકેજ આપશે એવી આશા આજે વિશ્વ બજારના જાણકારો બતાવી રહ્યા હતા. ભારતમાં મેન્યુ.ના આંકડાઓ ડિસેમ્બરમાં વધીબે વર્ષની ટોચે પહોંચ્યા પછી જાન્યુ.માં ઘટયા છે. ગ્રીસમાં નવી સરકારે અર્થતંત્રના સંદર્ભમાં યુરોપિયન યુનિયન સાથે ચર્ચા શરૃ કરી છે અને પોઝીટીવ સંકેતો મળી રહ્યા છે.